יוצרים שינוי

246x246 פיקסלים
יוצרים שינוי (DFC - Design For Change) היא תוכנית חינוכית בינלאומית המיושמת בכ- 70 מדינות ברחבי העולם שמטרתה להעצים ילדים ונוער להאמין ביכולתם ליצור שינוי חיובי בסביבתם.

תוצרי התוכנית הם פרויקטים חברתיים/קהילתיים בתחומי איכות הסביבה, מניעת אלימות, בריאות, רווחה, תזונה, שילוב בקהילה ועוד. 

התוכנית מטפחת פעילות חברתית, מחזקת את תחושת המסוגלות, ומאפשרת לתלמידים ליזום, לתכנן וליצור שינוי משמעותי עבורם. 

יוצרים שינוי מעניקה למורים ומנהלים כלים ושיטה בהתאם לתהליך מובנה של ״חשיבה עיצובית" (Design Thinking), ב-4 שלבים פשוטים:

*שלב 1- מתחילים ב"להרגיש"- מתבוננים בסביבה ומחליטים מה רוצים לשנות.
*שלב 2- ממשיכים ב"לדמיין"- מדמיינים פתרונות אפשריים לנושא שנבחר.
*שלב 3- יוצאים "לעשות"- מתכננים ויוצאים לשטח ליצור את השינוי.
*שלב 4- שמחים "לשתף"- מעוררים השראה ומשתפים את השינוי שיצרנו,

את התוכנית ייסדה קיראן ביר סת'י, מנהלת בית הספר "ריברסייד" באמנבד, הודו. התוכנית נתמכת במחקרים המוכיחים את יעילותה והיא מלווה על ידי אוניברסיטאות מובילות ביניהן הרווארד וסטנפורד. כמו כן זכתה התוכנית בפרסי חינוך יוקרתיים רבים, בהם:

* Rockefeller Youth Innovation Award
* changemaker The LEGO Foundation - Re-imagine learning Challenge
* Asia society - Asia game changer award
* The commonwealth
* Ashoka - Everyone a Changemaker
* VITAL VOICES - Global Partnership honoree 2018
* Fetzer Institute
* The Chicago Council on Global Affair

בשנת 2015, מנהיגי העולם הסכימו על 17 יעדים לעולם טוב יותר עד שנת 2030. בהשגת יעדים אלו טמונה היכולת לסיים את העוני הקיצוני, להילחם באי-שוויון ולהפסיק את שינויי האקלים. תוכנית "יוצרים שינוי הבינלאומית" הוכרה כאחת התוכניות בעלות היכולת לעזור בהשגת יעדים אלו.

 תלמידים מעשרות בתי ספר בכנס השיתוף של יוצרים שינוי- שנת 2018
== יוצרים שינוי בישראל ==
בשנת 2011 הובאה התוכנית לישראל על ידי רותי סובל לוטנברג מייסדת ומנהלת פדגוגית יוצרים שינוי ישראל, והיא מנוהלת בשותפות עם עמותת רוח טובה. התוכנית פונה לכל המגזרים, מומלצת על ידי משרד החינוך ומותאמת לגילאי יסודי ועד תיכון. יוצרים שינוי מיושמת במאות בתי ספר בישראל וכ- 30,000 תלמידים השתתפו בה עד כה.
תוצרי התהליך מוגשים לתחרות ארצית, חבר שופטים המורכב מאנשי חינוך, יזמות, תקשורת, פעילים חברתיים ועוד, בוחן את הפרויקטים ובוחר פרויקט אחד שייצג את ישראל בכנס יוצרים שינוי הבינלאומי. הפרויקטים המובילים מוצגים בכנס הארצי המתקיים בחודש מאי בכל שנה. בכנס זה נפגשים תלמידים ומורים מכל רחבי הארץ לקבלת הכרה בשינוי שיצרו והשראה מיוצרי שינוי נוספים. הנבחרת הישראלית בכנס הבינלאומי במדריד

== כנס (Be The Change (BTC של תוכנית "יוצרים שינוי" הבינלאומית ==

כנס "Be The Change" מפגיש את קהילת יוצרי השינוי פעם בשנה ומהווה פלטפורמה עבור ילדים מרחבי העולם, להתכנס, להציג ולחגוג את השינוי שיצרו. הכנס נותן להם הזדמנות, לא רק לשתף את סיפוריהם עם אחרים, אלא גם ללמוד ולקבל השראה אחד מהשני. בשנת 2019 נערך הכנס הבינלאומי השנתי של "יוצרים שינוי" בעיר רומא, בשיתוף עם האו"ם תחת הכותרת של 17 היעדים העולמיים.

==ראו גם==
*למידה משמעותית

== קישורים חיצוניים ==
* 
* 
*[http://riversidelearningcenter.in/ מרכז למידה ריברסייד]
*[https://www.youtube.com/watch?v=r44yEMG9xrc קיראן ביר סת'י TED]
*[http://edu.gov.il/noar/minhal/departments/social-community/Pages/social-involvement/personal-development.aspx מעורבות חברתית משרד החינוך] 
*[http://worldslargestlesson.globalgoals.org/ אתר השיעור הגדול בעולם בשיתוף האו"ם]
*[https://www.ruachtova.org.il/dfc עמוד יוצרים שינוי באתר רוח טובה]
* [http://www.arisonfoundation.com/ הקרן המשפחתית על שם תד אריסון]
* [http://www.ruachtova.org.il/ אתר רוח טובה]

2016 11
קטגוריה:התנדבות
קטגוריה:תוכניות חינוך